शीर्षक: डोनाल्ड ट्रंप : राष्ट्राध्यक्ष पदावरून पायउतार झाल्यानंतर जेलमध्ये जाऊ शकतात?\nवरील काल्पनिक लेखाचे शीर्षक दिल्यास, लेखाची कल्पना करा.\n
डोनाल्ड ट्रंप यांना अध्यक्षपदाची दुसरी संधी मिळाली नाही. पण त्यांच्याठी हा केवळ निवडणुकीतला पराभव नसून त्यांना आणखी काही अडचणींना तोंड द्यावं लागण्याची शक्यता आहे. 

तज्ज्ञांनी अंदाज व्यक्त केल्यानुसार ट्रंप यांच्या कार्यकाळात झालेल्या कथित घोटाळ्याच्या चौकशीवरून त्यांच्या अडचणींमध्ये भर पडू शकते. अध्यक्षपदावरून पायउतार झाल्यानंतर त्यांच्याविरोधात कारवाई करण्यासोबत त्यांना कठीण आर्थिक परिस्थितीचा सामना करावा लागू शकतो.  

राष्ट्राध्यक्ष पदावर असताना त्यांच्याविरोधात अधिकृत कारवाई केली जाऊ शकत नव्हती. 

पेस विद्यापीठातील घटनात्मक कायद्याचे प्राध्यापक बॅनेट गर्शमन यांनी बीबीसीशी बोलताना सांगितलं, "डोनाल्ड ट्रंप यांच्याविरुद्ध फौजदारी खटला चालवला जाण्याची शक्यता आहे."  

प्राध्यापक बार्नेट गर्शमन यांनी न्यूयॉर्कमध्ये एक दशक सरकारी वकील म्हणून काम केलं आहे. ते सांगतात, "ट्रंप यांच्यावर बँकेची फसवणूक, हवाला, निवडणुकीतील फसवणूक असे गंभीर आरोप केले जाऊ शकतात. माध्यमांमध्ये आतापर्यंत केवळ आर्थिक बाबींचा उल्लेख केला जात आहे."  

अमेरिकन माध्यमांनी दिलेल्या वृत्तांनुसार डोनाल्ड ट्रंप यांना मोठ्या प्रमाणात आर्थिक नुकसान होण्याची शक्यता आहे. यामध्ये वैयक्तिक कर्ज आणि त्यांच्या उद्योगांसंदर्भात आर्थिक अडचणींचा समावेश आहे. 

न्यूयॉर्क टाईम्सने दिलेल्या वृत्तानुसार, आगामी चार वर्षांत ट्रंप यांना 30 कोटी डॉलरहून अधिक कर्ज फेडायचं आहे. सध्या ट्रंप यांची वैयक्तिक आर्थिक परिस्थितीही फारशी चांगली नाही. त्यात आता ट्रंप राष्ट्राध्यक्षपदावर नसल्याने कर्जदार त्यांना सवलत देण्याची शक्यताही कमी आहे. 

डोनाल्ड ट्रंप राष्ट्राध्यक्ष होते त्यामुळे कथित आर्थिक घोटाळा प्रकरणात ते अडचणीत आले नाहीत, पण आता त्यांच्यासाठी कठीण काळ येऊ शकतो असे त्यांच्या टीकाकारांना वाटते.   

ट्रंप यांनी फेटाळले आरोप 

आपण विरोधकांच्या कटाला बळी पडल्याचा दावा ट्रंप सातत्यानं करत आले आहेत. राष्ट्राध्यक्ष बनण्यापूर्वी आणि पदावर असताना आपल्यावर करण्यात आलेले गैरव्यवहाराचे आरोप तथ्यहीन असल्याचं ट्रंप यांचं म्हणणं आहे. 

स्वतःविरोधातले सर्व आरोप ट्रंप यांनी फेटाळून लावले आहेत. आपल्या प्रशासनावर करण्यात आलेल्या घोटाळ्यांच्या आरोपांच्या चौकशीतून तसंच यावर्षाच्या सुरुवातीला चालविण्यात आलेल्या महाभियोग प्रक्रियेतून आपण निर्दोष मुक्त झाल्याचं ते सांगतात. 

अर्थात, या...